text: Socialdemokrat på dør-til-dør kampagne
  14 april 2014 kl. 11.05
  Christian Rabjerg Madsen håber det personlige fremmøde giver flere stemmer.
  En gang om ugen frem til det kommende Folketingsvalg vil den socialdemokratiske folketingskandidat Christian Rabjerg Madsen ringe på døren og fortælle hvorfor han skal have din stemme.
  En undersøgelse som socialdemokraterne foretog i forbindelse med valget i 2011 viser, at det godt kan betale sig at stemme dørklokker. 500.000 vælgere fik forud for det seneste valg besøg af en folketingskandidat og i Thistedkredsen betød det, at andelen af personlige stemmer på en socialdemokratisk kandidat steg med 10 procent.
  Christian Rabjerg Madsen fortæller til TV Syd, at han har været i gang med sin dør-til-dør kampagne siden jul og at han allerede har besøgt de første 500 husstande.
  -jeg vil rigtig gerne i dialog med flest mulige vælgere og her mellem valgene, er der god tid til at få en snak og det er faktisk meget bedre, end når der kun er tre uger til et valg, siger Christian Rabjerg Madsen
  Folketingskandidaten ringer på i aften mellem 17 og 20 et sted i Koldingområdet.
  